Հարցաքննվել է նաև «Միր բիզնես բանկ»-ի գլխավոր տնօրենի տեղակալ Ֆարոխիանի Մայխարին: Նա հայտնել է, որ իրենք երկրորդ հանձնարարականով են ստացել 10 մլն եվրո գումարը «Հայբիզնեսբանկում» «Քիշ ինտերնեյշնլ բանկ»-ի հաշվեհամարին փոխանցելու մասին տեղեկությունը: Իսկ գործընկերները սխալմամբ չէին լրացրել ստացողի անունը՝ օգտվելով առաջին հանձնարարականից: Այնուհետև ցուցում են ստացել «Հայբիզնեսբանկ»-ին ֆաքսով տեղեկացնել ստացողի մասին: «Սբերբանկի» միջոցով հաղորդել են, որ վերջնական ստացողը չի ստացել ուղարկված գումարները: «Սբերբանկը» հայտնել է, որ «Հայբիզնեսբանկ»-ից ստացված հաղորդման համաձայն՝ տվյալ գումարը մուտքագրվել է համապատասխան հաշվին՝ առանց նշելու, թե որն է այդ հաշվեհամարը կամ ուր է փոխանցվել: Հետագա հաղորդումներին, որ շահառուն գումարը չի ստացել և պետք է վերադարձնել այն, այլևս պատասխաններ չեն ստացել, քանի որ «Միր բիզնես բանկ»-ը Իրանի ազգային՝ «Մելլի Իրան բանկ»-ի դուստրն էր և հայտնվել էր ԱՄՆ-ի կողմից պատժամիջոցներ կիրառած բանկերի ցանկում, և «Սբերբանկը» դադարել էր իրենց հետ հարաբերությունները և փակել իրենց հաշիվը: